Papa Sixt I

context: Hi ha diverses teories sobre la procedència del nom Sixt. Sembla que deriva de Xystus, la versió original del nom dels tres primers papes anomenats així, i la que apareix en la documentació més antiga.[5] Com la majoria dels papes dels segles I i II, Xystus és també un nom d'origen grec. Philip Schaff apunta que Sixtus va ser una deformació del nom original, tal com el pronunciaren els romans en llatí.[7] Anura Gurugé, en canvi, indica que el nom grec deriva de xustos, que significa «llis» o «polit». Maxwell-Stuart afegeix que també significa «afaitat», quelcom que podria haver indicat una peculiaritat personal. Aquesta paraula també s'utilitza en el context de l'arquitectura per referir-se a un porxo cobert a l'aire lliure.[8][9] Encara que es creu que va néixer a Roma, el seu nom, d'origen grec, impedeix afirmar-ho amb rotunditat.[10]
qas: answers: text: una deformació del nom original
question: Què va ser Sixtus segons Philip Schaff?

answers: text: afaitat
question: Què diu que significa Xystus Maxwell-Stuart?

answers: text: a Roma
question: On es creu que va néixer Sixt?

context: Els historiadors coincideixen que el pontificat de Sixt I va durar deu anys.[5] Segons el Catàleg Liberià de la Cronografia del 354,[14] Sixt va exercir el càrrec de bisbe durant 10 anys, 3 mesos i 21 dies durant el regnat d'Adrià, concretament des del consulat de Niger i d'Apronià, que correspon a l'any 117, al de Verus i d'Ambibulus, el 126. La data de finalització és compartida amb el Liber Pontificalis però n'omet la d'inici.[4] Eusebi de Cesarea difereix en dates en dues obres seves: en el seu Cronicó diu que va ser bisbe des del 114 al 124, mentre que en la seva Història de l'Església diu que ho fou del 114 al 128.[5] El catàleg de papes de la Santa Seu, l'Annuario Pontificio indica que Sixt va exercir el seu pontificat entre els anys 115 i 125.[1] Malgrat aquesta disparitat d'opinions, el context històric en què se situa Sixt I és el que s'ha anomenat en la història eclesiàstica com l'era post-apostòlica (100-140),[15] que va des de la mort de l'apòstol Joan al regnat de Constantí el Gran. Tampoc hi ha unanimitat sobre aquesta divisió, ja que Schaff considera que l'era apostòlica i l'era post-apostòlica no presenten grans diferències.[16]
qas: answers: text: deu anys
question: Quant va durar el pontificat de Sixt I?

answers: text: des del 114 al 124
question: Quan diu que va ser bisbe Sixt I en el Cronicó?

answers: text: del 114 al 128
question: Quan diu que va ser bisbe Sixt I en la Història de l'Església?

answers: text: des de la mort de l'apòstol Joan al regnat de Constantí el Gran
question: Quin període comprèn l'era post-apostòlica?

context: Es creu que el nom també pogué ser adoptat per ell mateix, indicant que era el «sisè» successor en el bisbat de Roma des de sant Pere, sense comptar l'apòstol. De fet, l'autor de referència de la llista de papes, Ireneu de Lió, va començar a escriure la primera relació episcopal a partir d'una carta de Sixt dirigida al papa Víctor I sobre la qüestió de la Pasqua, mentre que la informació per als papes anteriors l'hagué de buscar en altres llistes.[11][12] El fet que Ireneu no faci esment del nom Xystus permet a Gurugé afirmar que va ser un canvi que van fer els primers historiadors de l'Església, que van convertir la successió d'aquest papa en un joc de paraules.[9] Per a Gurugé el nom, que pot significar «afaitat», té una relació directa amb la tonsura, car es creu que sant Pere va popularitzar aquest tall de cabell que semblava una corona de llorer i que podria haver distingit els homes de l'Església primitiva. Per això que aquest nom podria haver estat adoptat pels sacerdots ordenats un cop tonsurats, el que podria explicar per què fou el nom papal més emprat durant els primers 500 anys d'història de l'Església.[13]
qas: answers: text: que era el «sisè»
question: Què es creu que podia indicar el nom?

answers: text: ell mateix
question: Qui hauria adoptat el nom?

answers: text: Ireneu de Lió
question: Qui és l'autor de referència de la llista de papes?

answers: text: amb la tonsura
question: Amb què té a veure el nom segons Gurugé?

answers: text: pels sacerdots ordenats un cop tonsurats
question: Per qui podria haver estat adoptat aquest nom?

context: Sixt I (Roma?, ? - ídem, c.124/128) va ser el setè bisbe de Roma i el sisè successor de sant Pere. La seva biografia i el seu pontificat són pràcticament desconeguts, llevat de suposats decrets atribuïts de dubtosa veracitat. La cronologia del seu pontificat també és dubtosa, tot i que sí que se sap que la seva duració va ser aproximadament d'uns deu anys. S'acostuma a datar entre els anys 114/119 i el 124/128.
qas: answers: text: el setè
question: Quin bisbe de Roma va ser Sixt I?

answers: text: el sisè
question: Quin successor de Sant Pere va ser Sixt I?

answers: text: pràcticament desconeguts
question: Com són la biografia i el pontificat de Sixt I?

answers: text: d'uns deu anys
question: Quina va ser la durada del pontificat de Sixt I?

context: Sobre les seves suposades relíquies, hom creu que van ser traslladades a la ciutat d'Alatri l'11 de gener 1132 per Rainolfo, comte d'Alife, per concessió de l'antipapa Anaclet II. Aquest trasllat de les suposades restes del sant està documentat gràcies a una inspecció a la catedral d'Alatri el 1584 que demostrava que a l'altar dedicat hi havia unes restes allà des de l'11 de maig de 1156. El culte a aquest sant s'ha mantingut en aquesta ciutat i se celebra el trasllat de les restes el primer dimecres després de Pasqua.[12] Altres veus consideren que les restes encara continuen a sota de la basílica de Sant Pere del Vaticà. D'altra banda, s'apunta que Climent X (1670-76) va donar algunes d'aquestes relíquies al cardenal de Retz, que les va guardar a l'abadia de Saint-Mihiel, a la Lorena,[5] un fet que ja des del segle xix ha estat posat en dubte.[6]
qas: answers: text: a la ciutat d'Alatri
question: On es creu que van ser traslladades les seves relíquies?

answers: text: Rainolfo, comte d'Alife
question: Qui va traslladar les relíquies?

answers: text: sota de la basílica de Sant Pere del Vaticà
question: On consideren altres veus que continuen les relíquies?

answers: text: Climent X
question: Qui va donar algunes relíquies al cardenal de Retz?

answers: text: a l'abadia de Saint-Mihiel
question: On va guardar les relíquies el cardenal de Retz?

context: En aquest període la institució eclesiàstica encara viu a l'ombra de l'Imperi Romà, després d'un primer segle d'història marcat per les persecucions de Neró (64)[17] i la de Domicià (81-96), malgrat que es creu que aquesta darrera no va ser una persecució contra el cristianisme pròpiament dita.[18] L'Església, que encara és de marcada tradició grega,[2] comença a estendre la seva influència i creix ràpidament en nombre de fidels. Entre aquests hi ha els anomenats «gentils», que són conversos que no són de religió jueva, una tendència que anirà a l'alça i que provocarà la disminució progressiva de l'element judaic en l'església cristiana primitiva. Es començà a gestar una nova organització mentre augmentaren les expectatives mil·lenaristes i cada vegada hi havia més cristians que morien màrtirs.[15] Els canvis experimentats per l'Església romana foren similars, però menys intensos, dels viscuts en ciutats més destacades en intel·lectualitat cristiana com Antioquia o Esmirna.[2]
qas: answers: text: a l'ombra de l'Imperi Romà
question: Com viu la institució eclesiàstica en aquest període?

answers: text: 64
question: Quin any van ser les persecucions de Neró als cristians?

answers: text: grega
question: De quina tradició és l'església?

answers: text: conversos que no són de religió jueva
question: Què són els gentils?

answers: text: màrtirs
question: Com morien cada vegada més cristians?